Document ID: 32005R2095

32005R2095
L 335/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2095/2005 НА КОМИСИЯТА
от 20 декември 2005 година
за определяне на подробни правила за прилагане на Регламент (ЕИО) № 2075/92 на Съвета по отношение на съобщаването на информация за тютюна
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2075/92 на Съвета от 30 юни 1992 г. относно общата организация на пазара на суров тютюн (1), и по-специално член 21 от него,
като има предвид, че:
(1)
За да може Комисията да наблюдава и контролира развитието на пазара в сектора на суровия тютюн, включен в организацията на общия пазар, създадена с Регламент (ЕИО) № 2075/92, държавите-членки се задължават да съобщават необходимата информация.
(2)
За тази цел беше приет Регламент (ЕО) № 604/2004 на Комисията от 29 март 2004 г. относно съобщаване на информация за тютюна от реколтите от 2000-та година насам (2).
(3)
Съобщаваната информация следва да дава общ поглед върху пазара на тютюна на Общността и следва по-специално да отчита разпоредбите на Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (3) и правилник за прилагането му.
(4)
В интерес на ефективното администриране съобщената информация следва да се групира по групи сортове тютюн и следва да се определят срокове за предаването на тази информация.
(5)
Поради това е целесъобразно да се адаптират съответно разпоредбите относно съобщаваната информация.
(6)
За по-голяма яснота и рационалност Регламент (ЕО) № 604/2004 следва да се отмени и замени с нов регламент.
(7)
Мерките, предвидени в настоящия регламент, са в съответствие със становището на Управителния комитет по тютюна,
ПРИЕ НАСТОЯЩИЯ РЕГЛАМЕНТ:
Член 1
За всяка реколта държавите-членки съобщават на Комисията по електронен път информацията, посочена в приложения IА, IБ, II и III съгласно посочените в тях срокове.
Член 2
Държавите-членки взимат необходимите мерки, за да гарантират, че заинтересованите икономически оператори им предоставят исканата информация в рамките на съответните срокове.
Член 3
1. Регламент (ЕО) № 604/2004 се отменя.
Той продължава обаче да се прилага за съобщения относно реколтата от 2005 г.
2. Позоваванията към отменения регламент се считат за позовавания към настоящия регламент и се четат съгласно таблицата на съответствие в приложение IV.
Член 4
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2005 година.

Labels: 12
17
15
6